Nummer  5 


1.  MARTS  1937 


86.  Aargang 


Lorenz  o  Snow. 

Født  i  Montana,  Portage,  County,  Ohio  U.  S.  A.  den    30.  April  1814.    Præsident  for  Jesu 
Kristi  Kirke  af  Sidste  Dages  Hellige  fra  13  Oktober  1898  til  sin  Død  den  13  Oktober  1901. 


Hrt 


Et  nyt  Budskab  fra  Gud. 

Fra  „Liahona*. 


I  en  Jernbanekupé  kørte  en  protestantisk  Præst,  en  Jurist 
og  en  Missionær  fra  Jesu  Kristi  Kirke  af  Sidste  Dages 
Hellige.  Straks  efter  at  Toget  havde  forladt  Toronto,  Ka- 
nada, begyndte  en  Diskussion  om  Religion. 

»Mormon«-Ældsten  drejede  Samtalen  fra  Dagens  Begi- 
venheder ind  paa  Religionen  ved  at  spørge  Præsten:  »Hvad 
tror  De  er  vor  Tids  største  Behov?« 

»Tro  paa  Gud,«  var  det  øjeblikkelige  Svar. 

»Jeg  er  fuldstændig  enig  med  Dem,«  sagde  Ældsten, 
»men  hvorledes  forklarer  De  Manglen  paa  Tro  efter  nitten 
Aarhundreders  kristelig  Forkyndelse?« 

»Jeg  tror,  jeg  kan  besvare  det  Spørgsmaal,«  indskød  Ju- 
risten, der  er  intet  Bevis  fra  vor  Samtid  paa,  at  Gud  nogen 
sinde  meddelte  noget  til  Mennesket.  Bibelen  er  sammensat 
af  Skrifter,  der  bliver  utydelige  og  tvivlsomme  set  gennem 
Tidsaldrenes  tætte  Taage.  Naar  en  Mand  i  vore  Dage  bliver 
spurgt,  om  han  tror  paa  Bibelen,  siger  han  straks:  »Hvor- 
for skulde  jeg  tror  paa  Bibelen,  naar  Gud  ikke  har  skrevet 
noget  i  nu  henved  2000  Aar?«  Før  vi  kan  faa  Folk  til  at 
tro  Bibelen,  vil  de  have  et  Ord  fra  Gud  i  de  senere  Tider.« 

»Deres  Slutning  er  uden  Tvivl  rigtig,«  sagde  Ældsten 
med  øjensynlig  Interesse  for  Juristens  Erklæring.  »Præ- 
sterne nu  om  Stunder  er  i  samme  Stilling,  som  Lederen  al 
et  udmærket  Forretningsforetagende,  der  forgæves  søgte 
at  faa  en  ung  Mand  til  at  skrive  til  sin  Fader  om  et  Laan, 
som  han  skulde  indskyde  i  Foretagendet.  Den  unge  Mand 
havde  været  borte  fra  sin  Faders  Hjem  i  nitten  Aar,  og 
havde  i  al  den  Tid  ikke  skrevet  til  sin  Fader.  Han  svarede 
paa  Forretningslederens  Opfordringer  saaledes:  »Før  jeg 
forlod  min  Faders  Hjem,  lovede  han  at  give  mig  pekuniær 
Understøttelse  paa  den  Betingelse,  at  jeg  opretholdt  Korre- 
spondancen med  ham.  Men  jeg  har  ikke  skrevet  et  eneste 
Brev  til  ham  i  alle  disse  nitten  Aar.  Hvorledes  skulde  jeg 
da  kunne  vendte  mig  noget  fra  min  Fader?  Jeg  har  ikke 
adlydt  ham.  Desuden  er  han  maaske  nu  ikke  mere  i  Stand 
til  at  hjælpe  mig.  Han  kan  endog  være  død. 

»Hvad  behøver  denne  Forretningsleder  nu  for  at  faa  den 
unge  Mand  til  at  skrive  til  sin  Fader  om  et  Svar?«  vedblev 
Ældsten. 

»Et  nyt  Brev  fra  Faderen.«  svarede  Juristen  straks. 

»Netop  -  og  hvad  der  i  vore  Dage  behøves  for  at  faa 
Folk  til  at  tro  paa  Bibelen,  er  et  nyt  Brev  fra  Gud.« 

»Bibelen  indeholder  alt,  hvad  vi  behøver  at  vide  om 
Gud,«  ytrede  Præsten. 

»Det  er  jeg  ikke  enig  med  dem  i,«  sagde  Juristen.  »Der- 
som Bibelen  fortæller  os  alt,  hvad  vi  behøver  at  vide  om 
Guds  Love,  hvor  kan  det  da  være,  at  vi  har  hundreder  af 
kristne  Trosbekendelser  og  ikke  to  Prædikanter  i  en  Kirke 
er  enige,  selv  ikke  om  Religionens  Grundtræk?  Desuden 
har  vi  et  nyt  Ord  behov  fra  Gud  for  at  bekræfte  det  gamle. 
Folk  tvivler  nu  om  Bibelens  Ord,  ganske  simpelt  fordi  vi 
ikke  har  faaet  nogen  Aabenbaring  fra  Gud  i  de  sidste  Ti- 
der. Hvor  skulde  jeg  dog  kunne  tro  paa,  at  Gud  nogensinde 
talte  til  os,  naar  samtlige  Præster  forsikrer  mig  om,  at  han 
ikke  vil  tale  til  os  i  vor  Tid?  Den  ortodokse  Lære,  at  Gud 
en  Gang  talte,  men  ikke  vil  tale  siden,  har  frmbragt  flere 
Vantro  end  alle  de  Vantros  Argumenter  til  sammen.« 

»Men  Bibelen  forjætter  ingen  Aabenbaringer  efter  de 
bibelhistoriske  Tider,«  indvendte  Præsten. 

»Er  det  mon  ikke  muligt,  at  Bibelen  alligevel  indeholder 
saadanne  Forjættelser  om  kommende  Aabenbaringer,  men 
at  det  ikke  er  lykkedes  Dem  at  finde  dem?«  spurgte  Æld- 
sten,  idet  han  søgte  at  bevise  Præstens  Fejltagelse.  »Bibe- 
lens sidste  Bog  lover  klart  og  tydeligt  en  Aabenbaring  i  de 
sidste  Dage.  Der  læser  vi:  »Og  jeg  saa  en  anden  Engel  flyve 
midt  igennem  Himmelen,  som  havde  et  evigt  Evangelium 
at  forkynde  dem,  som  bor  paa  Jorden,  og  til  alle  Slægter 
og  Stammer  og  Tungemaal  og  Folk,  sigende  med  høj  Røst: 
Frygter  Gud  og  giver  ham  Ære,  thi  hans  Doms  Time  er 
kommen;  og  tilbeder  den,  som  har  skabt  Himmelen  og  Jor- 
den og  Havet  og  Vandenes  Kilder.« 

Noget  af  denne  Profeti  er  ganske  afgjort:  først  at  en 
Engel  skulde  flyve  gennem  Himmelen  og  bringe  et  evigt 
Evangelium;  dernæst  at  dette  evige  Evangelium  skulde 
forkyndes  for  alle  Slægter,  Stammer  Tungemaal  og  Folk; 
for  det  tredie,  at  Tiden  for  Engelens  Komme  skulde  være 
i  Guds  Doms  Time.« 

»Dette  interesserer  mig  højligt,«  bemærkede  Juristen, 
»thi  vi  lever  sikkert  nu  i  Verdenshistoriens  sidste  Dage. 
Efter  denne  Profeti  at  dømme,  kan  vi  altsaa  nu  vente  En- 
gelen, der  bringer  det  evige  Budskab.« 

»Engelen  er  kommen,«  sagde  Ældsten  alvorligt  og  tog 
Mormons  Bog  frem.  »Her  er  det  evige  Evangelium,  som 
Engelen  bragte  til  Jorden  i  1827.  Denne  Bog  indeholder  det 
gamle  Amerikas  Historie,  og  det  Evangelium,  Kristus  præ- 
dikede til  sine  »andre  Faar«  (Joh.  10:  16),  som  var  de 
amerikanske  Indianeres  Forfædre.« 

»Er  der  andre  bibelske  Forudsigelser  om  Kommet  af  en 
ny  Del  af  den  hellige  Skrift?«  spurgte  Juristen. 

»Der  er  mange!  Salmisten  erklærer:  »Sandhed  skal  spire 
op  af  Jorden.«  Mormons  Bog  indeholder  Kristi  Sandhed, 
som  den  blev  skrevet  paa  Guldpladerne  af  Moroni,  der 
siden,  sm  et  opstandent,  himmelsk  Væsen,  bragte  dem  til 
Joseph  Smith,  der  formedelst  guddommelig  Inspiration 
oversatte  Beretningen  til  Engelsk.  Ezekiel  omtaler  to  for- 
skellige guddommelige  Beretninger.  I  37.  Kapitel  taler  han 
udtrykkelig  om  to  Stave.  16.  Vers  lyder  saaledes: 

»Og  du  Menneskesøn!  Tag  dig  en  Stav  og  skriv  derpaa: 
»for  Juda  og  for  hans  Medbrødre  af  Israels  Børn«;  og  tag 
en  anden   Stav  og  skriv  derpaa:    »for  Joseph«  der  er 

Efraims  Stav  —  »og  for  hele  Israels  Hus,  hans  Medbrødre.« 

Vor  gejstlige  Ven  vil  let  forstaa  Meningen  med  Ordet 
»Stav«.  Det  gamle  Testaments  Bøger  blev  før  skrevet  paa 
Pergamentstrimler,  som  blev  rullet  om  en  Stav,  derfor 
kaldtes  en  saadn  Beretning  en  »Stav«.« 

»Deri  har  de  ganske  Ret,«  bemærkede  Præsten,  »men 
jeg  ser  intet  i  Ezekiels  37.  Kapitel,  som  hentyder  til  noget 
i  Retning  af  Mormons  Bog.« 

»Vær  taalmodig  og  overvej  Sagen  omhyggelig,«  sagde 
Ældsten.  »De  vil  bemærke,  at  Ezekiel  taler  om  den  Stav, 
der  er  en  Beretning  om  Juda  eller  Jøderne,  hvilken  uden  al 
Tvivl  er  Bibelen.  Men  hvor  er  den  anden  Beretning,  Efra- 
ims Stav?  Den  er  ikke  en  Del  af  Bibelen.  Disse  to  »Stave« 
har  ikke  været  sammenfattede  i  et  Bud.  Ezekiel  siger,  at 
Joseph  eller  Efraims  Stav  skal  være  i  Efraims  Land.  Det 
gamle  og  ny  Testamente  udgør  tilsammen  Judas  Stav.  De 
Folk,  der  først  bosatte  sig  i  Amerika  kom  fra  Palæstina. 
De  nedstammede   fra  Joseph   gennem   Efraim   og   Manata. 

Deres  Beretning  er  i  Aand  og  Sandhed  Efraims  Stav,  der 
som  forudsagt  af  Ezekiel  i  de  sidste  Dage  skal  lægges  til 
Juda  Stav.  Disse  to  Beretninger  er  nu  et  i  Guds  Hænder.« 

»Jeg  tror,  at  der  med  disse  to  Stave  eller  Beretninger, 
menes  helholdsvis  det  gamle  og  det  nye  Testamente,«  ind- 
vendte Præsten.  »Juda  Stav  er  det  gamle,  Efraims  det  nye 
Testamente.« 

»Men  hvor  kan  De  tro  det?«  udbrød  Juristen.  »Det  nye 
Testamente  er  jo  ikke  i  nogen  Henseende  en  Beretning  om 
Josephs  eller  Efraims  Stamme!« 

»Hvor  kan  det  være,  at  de  stadig  tager  Mormonernes 
Parti?«   spurgte  Præsten  med  daarlig  skjult  Ærgrelse. 

»Jeg  kan  ikke  forstaa,  hvorledes  De  kan  beskylde  mig 
for  at  tage  Parti  for  Mormonerne,  da  jeg  altid  har  været 
Medlem  af  Deres  Kirke.  Før  jeg  traf  vor  Ven  her,  nærede 
jeg  i  Virkeligheden  alle  de  Fordomme  mod  Mormonerne, 
som   De  synes  at  nære,   men  jeg  indrømmer,  at  i  Dag  er 

mine  Øjne  blevet  aabnede  for  nogle  vidunderlige  Bibel- 
profetier om  vor  Tid.« 

»...  Denne  Profeti  hos  Ezekiel  om  Efraims  Stav,  som 
blev  lagt  til  Judas  Stav,  kan  aldeles  ikke  hentyde  til  det 
nye  Testamente,  thi  man  vil  bemærke,  at  Efraims  Stav 
skulde  være  i  »Efraims  Hænder«,  hos  Efraims  Stamme, 
og  aabenbart  skulde  indeholde  dens  Historie.  Vi  ved,  at 
det  nye  Testamente  i  ingen  Henseende  er  Efraims  Historie, 
ej  heller  nogensinde  fandtes  hos  den  Stamme.« 

»Jeg  maa  tilstaa,  at  jeg  er  blevet  skuffet.  Jeg  havde  rig- 
tignok ventet,  at  De  vilde  yde  mig  en  værdifuld  Bistand 
ved  Angrebet  paa  Mormonerne,  men  jeg  finder  Dem  i  Ste- 
det for  allerede  halvt  omvendt  til  deres  Synspunkter.  Jeg 
tror,  jeg  heller  maa  forlade  Dem  mine  Herrer,  saa  at  De 
kan  fejre  Deres  Foreningsfest  uforstyrret.« 

»Paa  ingen  Maade,  vi  vil  netop  gerne  have  Dem  med,« 
sagde  Ældsten  godmodigt. 

»Godt,«  sagde  Præsten,  »saa  kunde  jeg  lide  at  høre,  om 
der  skulde  være  andre  bibelske  Profetier,  som  efter  Deres 
Mening  hentyder  til  Mormons  Bogs  Komme.« 

»Der  er  en  anden  ganske  forunderlig  Bibelprofeti  om 
Bogens  Komme;  den  findes  i  Esajas  29.  Kapitel.  Esajas 
begynder  dette  Kapitel  med  Udtalelsen  af  et  »Ve  over 
Ariel«,«,  Staden,  hvor  David  bor.  Men  i  et  andet  Vers  siger 
han,  at  der  skal  være  »Sorg  og  Bedrøvelse«,  dog  skal  den 
være  for  mig  »som  Ariel«.  Ordene:  »Dog  skal  den  være 
for  mig  som  for  Ariel«,  er  meget  betegnende.  Han  siger: 
»Og  du  skal  blive  fornedret,  Du  skal  tale  ud  fra  Jorden, 
og  din  Tale  skal  mumle  fra  Støvet  ...  og  din  Tale  skal 
hviske  fra  Støvet  af.« 

Vi  lægger  Mærke  til,  at  Profeten  i  dette  ene  Vers  fire 
Gange  nævner  den  Nation,  der  skal  tale  »udfra  Jorden«. 
Nu  spørger  jeg,  hvorledes  kan  en  Nation  tale  »udfra  Jor- 
den«? Men  hvorfor  i  Grunden  stille  det  Spørgsmaal,  thi 
Profeten  Esajas  besvarer  det  selv  i  Ilte  Vers  saaledes:  »Og 
Synet  af  det  hele  skal  være  Eder  som  en  forseglet  Bogs 
Ord,  hvilken  man  giver  den,  som  forstaar  sig  paa  Skrift, 
og  siger:  Kære,  læs  dette;  men  han  maa  sige:  Jeg  kan  ikke, 
thi  den  er  forseglet.« 

Vi  ser  saaledes,  at  Synet  af  denne  Nation,  som  skulde 
tale  udfra  Jorden,  vilde  komme  i  Form  af  en  forseglet  Bogs 
Ord.  I  17.  og  18.  Vers  hedder  det:  »Er  der  ikke  endnu  en 
saare  liden  Tid,  saa  skal  Libanon  blive  til  en  frugtbar 
Mark,  og  en  frugtbar  Mark  skal  agtes  som  en  Skov?  Og 
paa  den  Dag  skal  de  Døde  høre  Bogens  Ord,  og  de  blindes 
Øjne  se  ud  af  Dunkelhed  og  Mørke.  Og  de  sagtmodige  skal 


70 

ydermere  faa  Glæde  i  Herren,  og  de  fattige  iblandt  Menne- 
skene fryde  sig  i  Israels  Hellige.« 

»Dette  er  i  Sandhed  en  vidunderlig  Profeti,«  sagde  Juri- 
sten, »Thi  Libanon  eller  Palæstina  er  allerede  blevet  en 
frugtbar  Mark.  Vi  skulde  virkelig  have  den  Bog  nu.« 

»De  har  Ret,«  sagde  Ældsten,  »og  vi  har  Bogen.  Hver 
Enkelthed  i  denne  vidunderlige  Profeti  er  gaaet  i  Opfyl- 
delse ved  Mormons  Bogs  Komme.  Bogen  er  en  Beretning 
om  Nationer,  som  blev  fornedrede.  Det  er  Indianernes  For- 
fædres Historie.  Gennem  denne  Bog  har  disse  Nationer 
Vers  bragte  Martin  Harris  i  1827  »Bogens  Ord«  til  »en, 
bogstavelig  talt  »udaf  Jorden«.  Direkte  opfyldende  Ilte 
som  forstod  sig  paa  Skrifter,  nemlig  Professor  Charles 
Anthon,  som  sagde:  »Jeg  kan  ikke,  thi  den  er  forseglet.« 
Bogen  blev  bragt  til  en  ulærd  Mand,  Joseph  Smith,  som 
oversatte  den  til  Engelsk  formedelst  Guds  Kraft.  Alt  dette 
hændte,  som  forudsagt  i  17de  Vers,  fra  1827 — 30,  en  »saare 
liden  Tid«  før  Libanon  blev  »til  en  frugtbar  Mark«,  thi  De 
vil  erindre,  at  »Libanon«  eller  Palæstina,  begyndte  at  blive 
frugtbar  og  beboelig  omkring  1840,  efter  at  det  havde  lig- 
get øde  hen  siden  Jerusalems  Ødelæggelse  i  første  Aar- 
hundrede  efter  Kristus.  Derfor  lever  vi  i  den  Tid,  da  vi 
skal  høre  »Bogens  Ord«.« 

»For  en  Jurist  er  dette  en  overordentlig  smuk  Tanke,« 
sagde  den  Lovkyndige.  »Bibelen  er  Kristi  Vidnesbyrd  for 
den  østlige  Verden,  ligesom  Mormons  Bog  er  det  for  den 
vestlige  Verden.« 

»Men  Bibelen  indeholder  alt,  hvad  vi  behøver  at  vide,« 
indvendte  Præsten  igen. 

»Hvor  kan  De  sige  det,«  udbrød  Juristen.  »Der  er  ikke 
to  Mennesker,  som  er  uenige  om  et  matematisk  Princip, 
men  De  kan  ikke  finde  to  Mennesker,  der  er  enige  om 
Bibelens  Daabslære.  Tror  De  ikke,  vi  tiltrænger  nogle 
tydeligere  Forklaringer  paa  disse  Lærdomme?« 

»Jeg  tror  ikke,  vi  behøver  at  læse  enhver  ny  Bog  om 
Religion,«  svarede  Præsten. 

»Jeg  tror  vi  bør  vedblive  at  søge,  indtil  vi  finder  hele 
Sandheden,«  sagde  Juristen,  »Paulus  udtalte:  Prøver  alle 
Ting«  (I.  Thess.  5:  21.),  og  jeg  tror  det  er  et  godt  Princip. 
Jeg  har  i  Sinde  at  følge  det  og  læse  saavel  Mormons  Bog 
som  enhver  anden  Bog,  der  maatte  være  en  Aabenbaring 
fra  Gud.« 

»Skuf  ikke  Dem  selv,«  sagde  Præsten  med  megen  Var- 
me, det  er  os  absolut  forbudt  at  antage  nogen  anden  Bog 
som  guddommelig  end  Bibelen.  I  Bibelens  sidste  Bogs  sid- 
ste Kapitel  læser  vi:  »Thi  jeg  vidner  for  enhver,  som  hø- 
rer denne  Bogs  Profetis  Ord:  Dersom  nogen  lægger  noget 

til  disse  Ting,  da  skal  Gud  lægge  paa  ham  de  Plager,  som 
er  skrevet  i  denne  Bog.« 

»Den  Bog,  De  der  omtaler,«  spurgte  Juristen  smilende, 
»er  det  Bibelen?« 

»Næh  —  nej  —  det  er  Aabenbaringens  Bog,«  svarede 
Præsten. 

»Netop,«  sagde  Juristen,  »Deres  Citat  forbyder  ene  og 
alene  Mennesket  at  lægge  noget  til  Guds  Ord,  men  det 
forbyder  naturligvis  ikke  Gud  selv  atter  at  tale  til  os.« 

Ældsten  tog  nu  Ordet  og  sagde:  »Selvfølgelig  kan  vi  ikke 
sige,  at  Johannes's  Ord  i  Aabenbaringens  Bog  skulde  gøre 
en  Ende  paa  den  guddommelige  Aabenbaring,  thi  nogle 
lignende  Ord  blev  skrevet  i  5.  Mose-Bog,  hvor  der  staar: 
»I  skal  intet  lægge  til  det  Ord,  som  jeg  byder  Eder,  ej 
heller  tage  noget  derfra.«  Hvad  betyder  disse  Ord?  De  be- 
tyder, at  intet  Menneske  har  Ret  til  at  ændre  Guds  Ord 
ved  at  lægge  noget  til  eller  trække  noget  fra.  Dersom  Or- 
dene i  Aabenbaringens  Bog  gjorde  en  Ende  paa  den  gud- 
dommelige Aabenbaring,  maatte  femte  Mosebogs  Ord  be- 
tyde det  samme,  og  Resultatet  vilde  da  blive,  at  vi  maatte 
forkaste  hele  Bibelen  undtagen  Mosebøgerne.« 

»De  har  Ret,«  sagde  Juristen.  Præsten  tav. 

»Førend  vi  skilles,«  sagde  Ældsten,  »vil  jeg  tillade  mig 
at  læse  et  Vidnesbyrd,  der  er  fremsat  af  11  Vidner,  som  saa 
de  Guldplader,  fra  hvilke  Mormons  Bog  blev  oversat.«  Og 
han  gjorde  nu  sine  Tilhørere  bekendt  med  disse  manende 
Ord  til  »alle  Slægter,  Stammer,  Tungemaal  og  Folk.« 

Nephi  Jenseu. 


En  daarlig  Undskyldning. 

Af  Poula  Claire  Dix. 


Ved  Nytaar  gøres  mange  gode  Forsætter,  og  mange  af 
dem  brydes  straks  efter.  Uden  Tvivl  var  der  sidste  Nytaar, 
som  saa  ofte  før,  mange,  som  sukkede:  »Jeg  vilde  ønske, 
jeg  kunde  holde  op  med  at  ryge,  men  jeg  er  bange  for,  at 
det  er  umuligt,  jeg  har  røget  for  længe  nu.«  Og  vi  hører, 
hvor  forfærdelig  svært  det  er  at  vænne  sig  af  med  at  ryge, 
i  hvilket  vi  samtykker  og  derved  hjælper  til  at  forsvare 
denne  daarlige  Vane.  »Ja,  sikkert  er  det,  at  Tobaksrygning, 
særlig  Cigaretrygning  sætter  sig  fast  i  ens  Nerver,  nedbry- 
der Villiestyrken  og  bliver  en  Vane,  som  det  næsten  er 
umuligt  at  blive  af  med,  og  det  eneste  den,  som  ønsker  at 
reformere,  kan  gøre  er  at  prøve  paa  at  forhindre  andre  i 

at  faa  den  samme  Vane.«  Det  vilde  Cigaretrygeren  gerne 
have  at  vi  skulle  tro,  fordi  det  giver  ham  en  Martyrs  Und- 
skyldning. Men  nu  forholder  det  sig  imidlertid  slet  ikke 
saaledes.  Rygevanen  er  temmelig  let  at  hlive  af  med,  og 
som  Grundlag  for  mit  Argument  anfører  jeg  min  Mands 
personlige  Erfaring  i  saa  Henssende. 

Jeg  vidste  før  vi  blev  gift,  at  han  røg,  men  vordende  Hu- 
struer er  altid  optimistiske  med  Hensyn  til  at  reformere 
deres  Mænd,  men  Resultatet  var,  at  efter  en  Del  Opfor- 
dringer til  at  holde  op,  røg  han  endnu  efter  tre  Aars  For- 
løb. Vor  lille  Dreng  var  nu  et  Aar  gammel,  og  vi  blev 
enige  om,  at  en  rygende  Fader  var  ikke  noget  godt  Eksem- 
pel for  sin  Søn,  saa  min  Mand  bestemte  sig  til  at  lægge 
Cigaretterne  til  Side. 

At  vænne  sig  af  gradvis,  mente  vi,  vilde  være  den  bed- 
ste Maade.  Hver  Dag  skulde  der  ryges  een  mindre.  Det  gik 
godt  til  han  havde  naaet  ned  til  10  om  Dagen,  men  saa  be- 
gyndte Fyrværkeriet.  Han  havde  altid  været  af  et  nervøst 
Temperement,  men  nu  blev  han  mere  gnaven  og  irritabel 
for  hver  Dag,  der  gik.  Jeg  tog  mange  Spadsereture  med 
min  lille  Dreng  i  den  Tid  for  at  lade  ham  være  alene 
hjemme.  Da  han  var  naaet  ned  til  tre  Cigaretter  om  Dagen 
var  Situationen  kritisk.  Stadig  holdt  jeg  ved,  og  mente  nu 
vilde  det  snart  være  overstaaet;  men  jeg  kendte  ikke  Ciga- 
retterne. 

Det  ser  ud,  som  om  de  foraarsager  en  Hunger  ligesaa 
stærk  som  Hungeren  efter  Mad,  og  en  Mand  kan  ikke  gen- 
nemføre en  Faste,  saa  længe  han  tager  en  lille  Bid  hvert 
Øjeblik  og  der  er  rigeligt  at  tage  til.  Min  Mand  kunne  ikke 
i  hvert  Fald,  han  naaede  ikke  længere  end  til  de  3  om 
Dagen,  og  snart  var  han  tilbage,  hvor  han  begyndte.  Nej, 
at  vænne  sig  af  gradvis  var  den  forkerte  Vej. 

Saa  prøvede  vi  en  meget  averteret  Medicin,  som  var  ga- 
ranteret at  vilde  kurere  for  Vanen,  men  uden  Resultat. 
Saa  opgav  vi  det.  Vi  mente  saa,  at  naar  et  Menneske  havde 
røget  i  over  12  Aar  fra  sin  tidlige  Ungdom,  var  han  lænke- 
bundet  til  sin  Vane  og  kunde  ikke  rive  sig  løs. 

Tre  Aar  senere  blev  min  Mand  ansat  i  en  ansvarsfuld 
Stilling.  Vi  blev  overordentlig  galde,  men  GUvden  dæmpe- 
des, da  vi  fandt  ud,  at  hans  Arbejdsgiver  ikke  alene  var 
Ikke-Ryger;  men  absolut  imod  Tobaksrygning  i  hvilken 
som  helst  Form.  Hvad  det  vilde  betyde  med  Hensyn  til  min 
Mands  Arbejde,  vidste  vi  ikke.  Men  saa  kom  han  hjem  en 
Aften  med  den  Nyhed:  »Jeg  har  holdt  op  at  ryge.« 

Efter  min  tidligere  Erfaring  i  den  Retning,  maa  jeg  ind- 
rømme, at  jeg  var  temmelig  skeptisk.  I  Virkeligheden  sagde 
jeg  til  mig  selv,   at  det  var  ikke  andet  end   tomme  Ord. 

Men  selvfølgelig  sagde  jeg,  det  ikke  til  ham.  Psykologerne 
fortæller  os,  at  vi  maa  gøre  alt,  hvad  vi  kan  med  Ord,  Ger- 
ning og  Tro  for  at  hjælpe  den  Person  at  udføre  sit  Forsæt, 
som  prøver  paa  at  bryde  med  en  gammel  Vane. 

»Gradvis?«  spurgte  jeg  høfligt. 

»Nej,«  sagde  han  bestemt,  »Jeg  har  holdt  op  siger  jeg 
dig.  Jeg  har  røget  min  sidste  Cigaret.« 

Og  det  havde  han.  Han  havde  med  eet  holdt  op  at  ryge. 
I  de  første  Dage  derefter  ved  jeg,  at  han  ikke  følte  videre 
komfortabelt.  Da  han  tog  sin  medicinske  Kur,  havde  vi 
lagt  Mærke  til,  at  Medicinen,  han  fik,  smagte  af  Lakritz, 
saa  han  fyldte  sin  Lomme  med  smaa  bløde  Lakritsstykker. 
Og  hver  Gang  han  følte  Trang  til  at  ryge  en  Cigaret,  spiste 
han  et  Stykke  Lakrits.  Meget  hurtig,  omtrent  i  samme 
Tidsrum  som  et  fastende  Menneske  behøvede  for  at  tabe 
Lysten  til  Mad,  havde  min  Mand  tabt  Trangen  til  Cigaret- 
terne. Ti  Dage  efter  kunde  han  være  sammen  i  timevis 
med  Folk,  som  røg,  uden  at  det  anfægtede  ham  i  det 
mindste.  Efter  en  Maaneds  Forløb  var  vi  sikre  paa,  at  hans 
Cigaretvane  var  overvundet.  Og  nu  efter  seks  Aars  For- 
løb er  den  store  Dag,  da  Far  holdt  op  med  at  ryge  næsten 
en  glemt  Begivenhed. 

Vi  har  draget  disse  Slutninger,  at  gradvis  Afvænning  er 
for  meget  for  Villiekraften,  det  er  langt  lettere  at  holde  op 
med  eet  og  for  bestandig;  at  en  god  Del  gammeldags  Villie- 
styrke  er  nødvendig;  at  Lakrits  er  en  stor  Hjælp,  at  Va- 
nens Alder,  i  dette  Tilfælde  15  Aar,  har  intet  at  betyde; 
at  det  er  langt  lettere  at  holde  op,  naar  et  Menneske  bare 
bestemmer  sig  dertil,  end  de  fleste  Rygere  vil  indrømme. 

Min  Mand  tabte  intet  ved  at  holde  op  med  at  ryge.  Han 
vandt:  De  faa  Minutter,  tyve  Gange  om  Dagen,  som  før 
var  anvendt  til  at  »tænde«  føltes  i  forbedret  Helbred,  og 
i  en  aandelig  Kraft,  han  ikke  før  havde  kendt.  De  fem  Dol- 
lars om  Maaneden,  som  hans  Cigaretter  før  havde  kostet 
ham,  fandt  bedre  Anvendelse.  Og  sidst,  men  ikke  mindst, 
at  kunne  omgaas  Folk  med  rene  Vaner  paa  lige  Fod.  Han 
ser  tilbage  paa  den  Tid,  da  han  røg,  som  paa  en  ond 
Drøm. 

Saa,  naar  nogen  fortæller  jer,  at  de  gerne  vilde  holde  op 
med  at  ryge;  men  at  det  simpelthen  ikke  kan  lade  sig  gøre, 
saa  fortæl  dem,  hvor  let  det  er,  dersom  de  bare  selv  vil. 


Rettelse. 

Paa  Forsiden  af  Stjernen  for  15.  Febr.  er  Datoen  for 
Præs.  Wilford  Woodruffs  Død  fejlagtig  angivet  2.  Sept. 
1899,  skulde  være  1898. 

Tro. 

Tale  holdt  af  Ældste  Ruton  S.    Wells  af  det  første 

Præsidentskab  af  de  fialvfjers. 

Ved  Kirkens  Generalkonference,  Oktober  19:6. 

Den  største  af  alle  Velsignelser,  som  nogensinde  er  kom- 
met til  Menneskeslægten  siden  Skabelsens  Morgen  er  Jesu 
Kristi  Evangelium,  og  intet  er  af  større  Vigtighed  for  en- 
hver af  os  end  at  praktisere  dets  Lære  i  vort  daglige  Liv. 

Det  er  i  denne  Hensigt,  at  vi  er  sat  her  paa  Jorden,  at 
der  kunne  blive  en  praktisk  Udførelse  af  disse  Principper 
i  hvilke  ligger  Guds  Kraft  til  Frelse,  Kraften  til  at  bringe 
os  tilbage  til  Gud,  fra  hvis  Nærværelse  vi  har  vandret  langt 
bort. 

Disse  Principper  er  evige  i  deres  hele  Udstrækning.  Jeg 
vil  citere  nogle  faa  Ting  henhørende  til  disse  Principper. 
»Oh,  vil  du  tale  om  Tro  og  Omvendelse?«  Ja,  sikkerlig  vil 
jeg  det,  der  er  ikke  noget  andet  at  tale  om.  Profeten  Joseph 
vSmiths  Instruktion  til  de  første  Missionærer  i  denne  Kirke 
var,  at  de  skulle  ikke  prædike  noget  andet  til  denne  Gene- 
ration end  Omvendelse  fra  Synd. 

Troen  er  en  guddommelig  Egenskab.  Haabet  er  en  gud- 
dommelig Egenskab.  Kærligheden  er  en  guddommelig 
Egenskab.  Det  er  en  Part  af  den  i  hvis  Lignelse  Mennesket 
er  skabt.  Hver  eneste  af  disse  Egenskaber  er  guddommelig. 
Og  naar  vi  læser  i  Skriften,  at  »Gud  skabte  Mennesket  i  sit 
Billede,  han  skabte  det  i  Guds  Billede;  Mand  og  Kvinde 
skabte  han  dem,«  menes  der  ikke  alene  et  legemligt  Billede 
af  Gud,  men  indbefatter  alle  hans  guddommelige  Egen- 
skaber. 

Gud  er  Kærlighed,  og  Mennesket  er  Kærlighed.  Der  er 
Kærlighed  i  hver  eneste  menneskelig  Skabning.  Der  er  Tro 
i  Himlen,  og  der  er  Tro  paa  Jorden.  Dér  er  Tro  i  Menne- 
sket, og  der  er  Haab  og  Kærlighed  i  hvert  eneste  menne- 
skeligt Væsen.  Intet  Menneske,  ligemeget  hvor  uciviliseret 
og  uvidende,  er  nogensinde  fundet  uden  disse  guddomme- 
lige Egenskaber,  fordi  vi  er  i  Virkeligheden  Guds  Børn. 
Mennesker  er  skabt  i  Guds  Billede  baade  aandelig  og  legem- 
lig, i  legemlig  Form  med  alle  hans  Egenskaber.  Forskellen 
er,  at  hos  Gud  findes  de  i  Fuldkommenhed,  men  i  Menne- 
sker i  Ufuldkommenhed.  Og  der  er  Mening  i  Jesu  Ord,  da 
han  sagde:  »Værer  da  I  fuldkomne,  ligesom  eders  himmel- 
ski«  Fader  er  fuldkommen.« 

Hvis  vi  nogensinde  skal  naa  disse  guddommelige  Fuld- 
kommenheder, vil  det  være,  fordi  vi  har  praktiseret  disse 

Principper,  som  har  i  sig  Guds  Kraft  til  vor  Frelse.  Hver 
eneste  af  disse  Egenskaber  kan  udvikles  til  Fuldkommen- 
hed ved  at  efterleve  Evangeliets  Principper,  denne  største 
af  alle  Velsignelser,  denne  kostelige  Perle,  som  er  skænket 
Menneskene  for  det  ene  store  Formaal,  at  fuldkommengøre 
deres  Liv  og  berede  dem  for  Guds  Herlighed.  For  at  gen- 
nemføre denne  store  Hensigt  skabte  Gud  Jorden  og  satte  os 
her  paa  Jorden. 

Lad  mig  citere  nogle  Ord  fra  Apostelen  Paulus'  Brev  til 
Hebræerne;  han  definerer  Ordet  Tro  saaledes: 

Troen  er  en  Bestandighed  i  det,  som  haabes,  en  fast 
Overbevisning  om  det,  som  ikke  ses.  (Heb.  15.  1.) 

Hvilken  vidunderlig  Mening  rummes  ikke  i  disse  Ord ! 
Bestandigheden  i  det,  som  haabes,  en  guddommelig  Egen- 
skab. 

Troen  er  en  Bestandighed  i  det,  »som  haabes«.  Hvad  er 
det  vi  haaber  paa?  Hvis  vi  haaber  paa  de  simple  Ting  i 
denne  Verden  paa  Tilfredsstillelsen  af  slette  Tilbøjelighe- 
der eller  uværdige  Formaal,  da  er  vor  Tro  ligeledes  slet. 
Hvis  vort  Haab  er  ondt,  er  vor  Tro  ond,  thi  Troen  er  en 
Bestandighed  i  det,  vi  haaber. 

Folk,  som  hele  Livet  igennem  haaber  og  tragter  efter 
onde  Ting  maa  vide,  at  det  er  deres  Tro,  som  fører  dem. 
Derfor  skulle  vi  haabe  paa  det  gode.  Troen  er  et  vidunder- 
ligt Princip. 

Der  var  en  Mand,  som  engang  sagde  til  mig  —  han  var 
en  kirkelig  Leder  --  ikke  ortodoks  —  han  sagde  til  mig: 
»I  har  et  Princip  i  eders  Kirke,  som  jeg  ikke  kan  lide.« 

Denne  Mand,  som  jeg  taler  om,  var  en  lærd  Mand.  Jeg 
besøgte  hans  Hjem.  Væggene  i  hans  store  Dagligstue  var 
bogstavelig  talt  fyldt  med  Bøger  fra  Gulv  til  Loft.  Han  var 
en  Mand  med  Skoleuddannelse  og  boglig  Kundskab.  Han 
sagde: 

»I  har  en  Ting,  jeg  ikke  kan  lide.« 

»Hvad  er  det...«  spurgte  jeg. 

»Det  er  dette  Princip,  I  kalder  Tro.« 

»Hvad  er  der  i  Vejen  med  det?« 

»Vel,  at  tænke  sig,«  sagde  han,  »at  tro  alt,  hvad  man 
hører.« 

Hvilken  Forstaaelse  af  Tro.  Han  havde  slet  ingen  For- 
staaelse  af  Tro.  Tro  mener  ikke,  at  man  skal  tro  alt,  hvad 
man  hører.  Vor  Herre  ønsker  ikke,  at  vi  skal  tro  alt,  hvad 
vi  hører.  Han  vil  ikke,  at  vi  skal  tro  Løgn  eller  Løgnere. 
Han  ønsker  ikke,  at  vi  skulle  tro  noget,  der  ikke  er  rigtigt. 
Hvad  ønsker  han,  at  vi  skal  tro? 

»Tro  paa  den  Herre  Jesus  Kristus,  og  Du  skal  blive 
frelst.«    Tro    paa    Sandheden,    Tro    paa    Evangeliet;    hans 

Evangelium  er  Sandhed.  Det  er,  hvad  Herren  ønsker  vi 
skal  tro,  og  han  har  ikke  ladet  os  uden  Midler  til  at  faa 
den  fornødne  Kundskah,  thi  Kristi  Aand  er  givet  ethvert 
Menneske,  at  de  kunne  kende  godt  fra  ondt.  (Mormons 
Bog,  Moroni  7:  16),  og  ved  den  Aand  ved  vi,  naar  vi  gør 
godt,  og  naar  vi  gør  ondt,  og  hvis  vort  Haab  er  rigtigt,  og 
vore  Gerninger  er  rigtige,  saa  ved  vi,  hvad  vi  skal  tro.  Vi 
skal  tro  Sandheden,  som  den  er  indbefattet  i  Jesu  Kristi 
Evangelium. 

Troen  er  et  Magtprincip,  for  vi  læser  i  Pauli  Brev  til 
Hebræerne:  »Ved  Tro  fatte  vi,  at  Verden  blev  skabt  ved 
Guds  Ord,  »bliv  Lys«,  og  der  blev  Lys.  Og  Verdener 
blev  dannede  ved  hans  ubegrænsede  Tro  og  hans  almæg- 
tige Ord,  ved  Jesu  Kristi  Ord.  »Al  Energi,  som  findes  paa 
denne  Planet  er  overført  til  os  gennem  Sollyset,«  sagde  en 
af  Videnskabsmændene  paa  den  sidste  Verdenskongres  i 
Chicago.  Ny  Aabenbaring  fortæller  at  al  Energi  i  Universet 
udstrømmer  fra  Kristi  Lys.  (Lærd.  og  Pagt.  88:  7 — 13.) 

Lad  mig  citere:  »Men  uden  Tro  er  det  umuligt  at  be- 
hage ham;  thi  den,  som  kommer  frem  for  Gud,  bør  tro,  at 
han  er  til,  og  at  han  bliver  deres  Belønner,  som  søge  ham. 
Sikkerlig  intet  Menneske  vil  bøje  Knæ  i  ydmyg  Bøn  med 
mindre  det  har  Tro  paa  Gud.  Hvis  I  virkelig  ønsker  at  be- 
hage Gud,  søg  ham  og  eders  Tro  vil  aldrig  fejle. 

Der  er  mange  Mennesker,  som  bilder  sig  ind,  at  de  ved 
alt,  hvad  der  er  at  lære  angaaende  Tro  og  Omvendelse. 
Saadanne  Mennesker  kender  som  Regel  slet  ingen  Ting  til 
det.  En  fremragende  Lærer  og  Medlem  af  Kirken  sagde 
engang  til  mig,  at  han  vilde  ønske,  der  var  noget  nyt  for 
ham  at  lære.  Han  kendte  det  hele  angaaende  Tro  og  Om- 
vendelse, han  ønskede  at  studere  noget  andet.  Til  hvilket 
jeg  svarede:  »Hvis  du  kender  det  hele  angaaende  disse 
Lærdomme,  er  der  ikke  mere  vi  kan  lære  dig,  thi  de  ind- 
befatter alt,  hvad  der  er  at  lære.« 

Disse  Lærdomme  indbefatter  alt;  de  hører  med  i  alle  Li- 
vets Anliggender;  de  hører  med  i  hver  Tanke  og  Gerning. 
De  hører  med  i  Forretningslivet,  i  vore  Forlystelser  og  Ad- 
spredelser, ja  i  hver  Tanke,  hvert  Ønske  og  Attraa,  der 
finder  Vej  til  det  menneskelige  Hjærte.  Dette  vil  være  klart 
for  ethvert  tænkende  Menneske,  naar  vi  tager  den  Kends- 
gerning i  Betragtning,  at  der  er  en  rigtig  og  en  forkert 
Maade  at  udføre  alting  paa.  Godt  og  ondt  er  altid  tilstede. 
Kristi  Aand  er  givet  til  ethvert  Menneske,  at  de  maa  kende 
godt  fra  ondt.  Men  Djævelen  kom  ogsaa;  den  nødvendige 
Modsætning,  der  sætter  os  i  en  Stilling,  hvor  vi  er  nødt  til 
at  vælge,  enten  vi  vil  eller  ikke.  Der  er  ingen  Vej  uden  om 
dette  Ansvar,  for  vi  er  begavet  med  vor  egen  fri  Vilje  eller 

Handlefrihed,  uden  den  kunne  der  ingen  Fremgang  være. 
Der  er  ingen  Tvang.  At  vælge  det  gode  er  Tro  —  at  for- 
sage det  Onde  er  Omvendelse.  »Hvemsomhelst  i  vælge  at 
adlyde,  hans  Tjenere  er  I«;  derfor,  »Modsæt  eder  Djævelen, 
og  han  vil  fly  fra  eder.  Hold  eder  nær  til  Herren,  og  han 
vil  holde  sig  nær  til  eder.  At  holde  sig  nær  til  Herren  er 
Tro,  at  modstaa  Djævelen  er  Omvendelse.  Disse  Principper 
skulle  derfor  være  de  styrende  i  al  menneskelig  Livsvandel. 
Derfor,  »Tro  paa  den  Herre  Jesus  Kristus  og  I  skulle  blive 
frelst.« 

Haabet  følger  Troen,  hvad  enten  det  er  godt  eller  ondt. 
Hvad  skulle  vi  haabe  paa?  sikkerlig  ikke  for  de  smudsige 
Ting  af  denne  Verden,  men  at  Guds  Værk  maa  triumfere 
og  hans  Rige  komme  og  hans  Villie  ske  paa  Jorden  som  i 
Himmelen;  for  et  Liv  hinsides  Graven  og  en  glædelig  Gen- 
forening med  dem,  der  er  gaaet  forud.  Ja,  lad  os  haabe  paa 
et  evigt  Liv,  Guds  største  Gave  til  Mennesket.  Hvorfra  kom- 
mer et  saadant  Haab?  Kun  ved  Tro  paa  Gud.  Hvem  inspi- 
rerer os  med  dette  høje,  herlige  Haab?  Jesus  Kristus,  vor 
Herre  alene,  som  overvandt  Døden  og  Graven.  Derfor  er  en 
levende  Tro  paa  ham,  tilkendegivet  ved  Lydighed  til  hans 
Villie,  den  Bestandighed  eller  Forsikring  Gud  giver  os,  at 
vort  høje,  herlige  Haab  skal  naas. 

Nogle  Mennesker  siger  de  har  ingen  Tro,  ingen  Haab, 
naar  vi  dør  er  det  Enden  paa  alt.  Hvilket  fortvivlet  Mørke! 
Hvor  jeg  ynker  saadanne  Mennesker. 

Nu  kommer  Kærligheden,  den  største  af  alle  guddom- 
melige Egenskaber.  »Taler  jeg  med  Menneskers  og  Engles 
Tunger,  men  ikke  har  Kærlighed,  da  er  jeg  bleven  et  ly- 
dende Malm  eller  en  klingende  Bjælde.  (Kor.  13:  1.) 

Den  største  Ting  i  hele  Verden  er  Kærlighed.  Vi  maa 
ikke  forveksle  den  med  Godgørenhed,  Godgørenhed  er  en 
Del  deraf,  en  betydningsfuld  Del;  men  Kærligheden  ræk- 
ker langt  videre.  Den  betyder,  at  vi  kan  give  alt,  hvad  vi 
har,  alt,  hvad  vi  er,  ja  selve  Livet  med.  Kristus  var  Per- 
sonificeringen af  denne  Kærlighed;  thi  han  gav  sit  Liv  og 
led  paa  Korset  for  den  ganske  Verden,  og  »større  Kærlig- 
hed har  ingen,  end  denne,  at  han  sætter  sit  Liv  til  for 
sine  Venner.« 

»Saa  bliver  da  Tro,  Haab  og  Kærlighed,  disse  tre;  men 
størst  iblandt  disse  er  Kærligheden.«    (Kor.  13:  13.) 

Kærligheden  bortfalder  aldrig;  men  enten  det  er  profeti- 
ske Gaver,  de  skulle  forgaa,  eller  Tungetale,  den  skal  op- 
høre, eller  Kundskab,  den  skal  forgaa. 

Thi  vi  kende  i  stykkevis  og  profetere  i  stykkevis;  men 
naar  det  fuldkomne  kommer,  da  skal  det  stykkevise  for- 
gaa. (Kor.  13:  8—10.) 

Kristi  Kærlighed  er  den  fuldkomne  Ting,  som  vil  over- 
vinde alt  andet.  Saa  søg  at  udvikle  disse  kristne  Egenska- 
ber, disse  guddommelige  Egenskaber.  Vi  kan  gøre  dem  vore 
egne  ved  at  udvikle  dem.  De  er  i  os,  en  Part  af  vor  Natur. 
Udvid  og  anvend  dem  ved  at  søge  Herren,  »Om  de  dog 
kunde  føle  sig  frem  og  finde  ham,  skønt  han  ikke  er  langt 
fra  hver  enkelt  af  os;  thi  i  ham  leve  og  røres  og  ere  vi«. 
Maa  Gud  hjælpe  os  at  gøre  dette,  jeg  beder  i  Jesu  Navn, 
Amen ! 


Der  kommer  Vaar. 

Gak  hen  og  lær  ved  Vintertid  hos  Birken, 
vildt  fyger  Sneen  paa  den  øde  Mark, 
men  kun  med  svage  Suk  og  brusten  Knirken 
sig  ømmer  Træets  kulde-sprukne  Bark. 

Der  hviner  gennem  Stormen  onde  Stemmer, 
højt,  højt,  de  le,  højt,  højere  endnu 
og  Dødens  Kulde  haardt  om  Hjertet  klemmer, 
—  men  Træet  taaler^tavs;  taal  ogsaa  Du! 

Der  kommer  Vaar  med  Glans  og  med  Forklaringen 
det  fine  Hjerteløv  udfoldes  frit 
i  Lys  af  længe  ventet  Aabenbaring 
for  hver,  som  frosset  har  paa  Jord  og  lidt. 

^hor  Lange. 


Fra  Missionen. 


Den  5.  Februar  ankom  tre  nye  Missionærer  til  Danmark. 
Ældsterne  Joseph  H.  Petersen  fra  Hazelton,  Idaho,  Clarence 
E.  Paystrup  fra  Levan,  Utah,  og  Harold  Y.  Anderson  fra 
Spanish  Fork,  Utah.  Ældsterne  Joseph  H.  Petersen  og  Cla- 
rence E.  Paystrup  er  blevet  beskikket  til  at  virke  i  Esbjerg 
og  Ældste  Harold  Y.  Anderson  til  at  virke  i  Randers. 

FORFLYTTELSER:  Ældste  Ezra  O.  Carr  afløst  som  Di- 
striktspresident  for  Esbjerg  Distrikt  og  forflytet  til  Aal- 

borg.  Ældste  Thomas  Drury  fra  Randers  til  Esbjerg,  hvor 
han  er  beskikket  som  Distriktspræsident  for  Esbjerg  Di- 
strikt. Ældste  Victor  Degn  fra  Esbjerg  til  Slagelse.  Ældste 
Udel  Petersen  fra  Slagelse  til  København.  Ældste  J.  Newel 
Christensen  fra  København  til  Esbjerg. 

AFLØSNINGER:  Ældsterne  C.  P.  Sørensen  og  August  H. 
Knebelau  er  blevet  hænderlig  afløst  fra  deres  Virksomhed 
som  Missionærer  i  den  Danske  Mission,  og  er  nu  paa  Vej 
til  deres  Hjem  i  Utah. 

SILKEBORG:  Grenskonference  afholdtes  i  Silkeborg  den 
14.  Februar.  Om  Formiddagen  udførte  Søndagsskolen  un- 
der Ledelse  af  Søndagsskoleforstander  Jens  Karlsen  et  godt 
Program.  Aftenmødet  afholdtes  under  Ledelse  af  Ældste 
Thomas  C.  Sørensen.  Talerne  paa  dette  Møde  var  Ældste 
Thomas  C.  Sørensen,  Ældste  Gordon  P.  Anderson  og  Di- 
strikts President  Arnold  V.  Bergesen.  Begge  Møder  var 
godt  besøgt  baade  af  Søskende  og  Fremmede. 

KØBENHAVN:  Den  Kvindelige  Hjælpeforenings  Møde  Fre- 
dag Aften  den  12.  Februar  formede  sig  som  en  smuk  Fest- 
lighed, idet  man  ved  denne  Lejlighed  fejrede  Missionspræ- 
sident  Alma  L.  Petersens  Fødselsdag.  Et  kort,  men  godt 
Program  blev  udført,  hvorefter  der  serveredes  Chokolade 
og  Kage.  I  Dagens  Løb  modtog  Præsident  Petersen  en 
Mængde  Blomster  og  forskellige  Gaver  baade  fra  Medlem- 
mer i  Kirken  og  Venner  udenfor  Kirken. 

DA  AB:  Søndag  den  7.  Februar  blev  Orla  Leis  døbt  af 
Ældste  Robert  Nielsen  og  Theodor  Sørensen  fra  Holbæk 
døbt  af  Ældste  August  H.  Knebelau. 

FEST:  Onsdag  Aften  den  17.  Februar  afholdt  Søndagssko- 
len i  København  en  vellykket  Festlighed.  Et  morsomt  og 
vel  udført  Skuespil  »Et  Uhyre«  opførtes  først,  hvorefter 
der  dansedes  et  Par  Timers  Tid. 

DØDSFALD:  Lessi  Bisbjerg,  den  7£  Maaneder  gamle  Dat- 
ter af  Rudolf  og  Frida  Bisbjerg  døde  af  Hjernebetændelse 
paa  Sundby  Hospital  Mandag  den  1.  Februar,  og  blev  be- 
gravet paa  Sundby  Kirkegaard  Søndag  den  7.  Februar. 

Den  smukke,  lille  Kiste  var  rigt  smykket  med  Blomster 
og  førtes  af  Slægt  og  Venner  fra  det  lille  Kapel  over  til 
Graven,  hvor  Missionær  Hans  Mikkelsen  holdt  en  Bøn. 
Derefter  sang  de  tilstedeværende  Salmen  »Alle  Vegne,  hvor 
jeg  vanker«. 


so 

Missionærens  Hustru. 


Til  ham   der  kom  et  guddommeligt  Kald, 

At  drage  i  Verden  ud 

Og  advare  Folket  mod   Fejl  og  Fald, 

Og  bringe  dem  Frelsens  Bud 

Saa  stort  og  saa  smukt  det  klinger. 

Han  ønskes  til  Lykke  fra  Syd  og  Nord, 

Og  prises  af  mange  i  velvalgte  Ord 

For  det  store  Offer  han  bringer. 

Men  den,  som  lægger  det  tungeste  Lod 
Paa  Vægten  for  Herrens  Sag, 
Er  hende,  som  hjemme  ved  Døren  stod 
Og  vinked  Farvel  paa  hin  store  Dag, 
Da  bort  fra  Hjemmet  han  stævned. 
Det  er  ikke  saa  tungt  at  rejse  ud, 
Men  at  bringe  sit  Offer  i  Stilhed  for  Gud, 
Er  alt,  hvad  et  Menneske  evned. 

Saa  naar  vi  roser  ham,  der  kom  ud 

Med  Frelsens  Budskab  til  Verden, 

Saa  glem  ikke  hende,  der  ene  med  Gud 

I  ubemærket  og  stille  Færden 

Maa  søge  Guds  Sag  at  fremme. 

Og  har  han  til  nogen  Velsignelser  bragt, 

Er  det  hendes  Gaver  paa  Alteret  lagt, 

Som   kæmper  og  savner  derhjemme. 

Hans  Mikkelsen. 

